gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 9190, del 07-10-2021 (2021/10937)

DECRET 137/2021, de 6 d'octubre, del Consell, de concessió de la Distinció de la Generalitat a Ràdio València Cadena SER.
-------------------------------------------------------------------------------------------------------------------------

### Dades del document

Número de DOGV
:   9190

Data del DOGV
:   07-10-2021

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2021/10498


Data del document
:   06-10-2021

Organisme emissor
:   Presidència de la Generalitat

Tipus de document
:   Decret

Descriptors 

:   * distinció honorífica

DECRET 137/2021, de 6 d'octubre, del Consell, de concessió de la Distinció de la Generalitat a Ràdio València Cadena SER. [2021/10373]  
El Consell, mitjançant el Decret 177/2003, de 12 de setembre, va crear la Distinció de la Generalitat per a reconéixer la labor d'aquelles persones físiques i jurídiques que, en el desenvolupament de la seua activitat, hagen destacat pels seus valors de convivència, humanisme, compromís amb la solidaritat i ajuda als altres.  
Ràdio València és l'emissora de ràdio ms antiga de la Comunitat Valenciana. Les seues emissions regulars van començar el setembre de 1931, gràcies sobretot a l'obstinació del seu promotor i primer director, Enrique Valor, el qual, amb el suport de les principals institucions públiques i culturals valencianes, va aconseguir obtindre una llicència a través de la xarxa d'emissores d'Unión Radio.  
Els primers estudis de Ràdio València es van situar al carrer Joan d'Àustria, on romanen en l'actualitat. Durant els anys de la República, l'emissora va aconseguir una gran popularitat, que no ha perdut des de llavors. Després de la Guerra Civil, les emissions de Ràdio València, formant ara part de la Cadena SER, van continuar sent una part molt important de la vida quotidiana dels valencians i valencianes, principalment per la seua labor d'entreteniment, però també pel seu paper com a servei públic, com quedaria demostrat durant la riuada del Túria de l'any 1957.  
En l'actualitat, transcorreguts 90 anys des dels seus orígens, la Cadena SER en la Comunitat Valenciana és l'emissora líder, amb més de mig milió d'oients cada dia.  
Per això, com a reconeixement pels serveis prestats a les valencianes i valencians al llarg de 90 anys, com a font ininterrompuda d'entreteniment, informació i cultura, prèvia deliberació del Consell, en la reunió de 6 d'octubre de 2021,  
  
  
DECRETE  
  
Concedir la Distinció de la Generalitat a Ràdio València Cadena SER.  
  
València, 6 d'octubre de 2021  
  
El president de la Generalitat,  
XIMO PUIG I FERRER
Diari Oficial de la Generalitat Valenciana


Sumari del DOGV 9169, del 08-09-2021 (2021/9015)

Notificació de la sentència dictada en el judici verbal número 772/2020.
------------------------------------------------------------------------

### Dades del document

Número de DOGV
:   9169

Data del DOGV
:   08-09-2021

Secció del DOGV
:   IV. ADMINISTRACIÓ DE JUSTÍCIA

Número del document
:   2021/9015


Organisme emissor
:   Jutjat de Primera Instància Número 2 de València

Tipus de document
:   Edicte

Notificació de la sentència dictada en el judici verbal número 772/2020. [2021/9015]  
Paula Pozo Bouzas, lletrada de l'Administració de Justícia del Jutjat de Primera Instància núm. 2 de València, faig saber:  
Que en aquest Jutjat se segueix procediment de judici verbal (reclamació possessió 250.1.4) [JVO] - 000772/2020, a instàncies de Mercedes Zaragozá Ferrer i Jaime Zaragozá Ferrer, representats por el procurador Enrique Miñana Sendra, contra ocupants ignorats de l'Av. de la Malva-rosa, núm. 94-1º, porta 2ª, 46863 València, i Séfora Barrull Jiménez, on s'ha acordat notificar a ocupants ignorats de l'Av. de la Malva-rosa, núm. 94-1º, porta 2.ª, 46288 València, i Séfora Barrull Jiménez, que en data 17 de febrer de 2021 s'ha dictat sentència que l'afecta, i contra la qual s'hi pot interposar recurs d'apel·lació en un termini de vint dies.  
Per a conéixer el contingut íntegre d'aquesta resolució, es podran personar en l'oficina judicial, situada a València, Av. del Professor López Piñero, núm. 14, de València (Ciutat de la Justícia de València).  
I perquè servisca de notificació de forma deguda, amb prevenció dels recursos expressats en la citada resolució a ocupants ignorados de l'Av. de la Malva-rosa, núm. 94-1º, pta. 2ª, 46577 València, i Séfora Barrull Jiménez, que es troba en parador ignorat, s'expedeix aquest edicte.  
  
València, 18 de febrer de 2021.- La lletrada de l'Administració de Justícia: Paula Pozo Bouzas.
Diari Oficial de la Generalitat Valenciana


Sumari del DOGV 9149, del 12-08-2021 (2021/8408)

RESOLUCIÓ de 29 de juliol de 2021, de la Conselleria d'Hisenda i Model Econòmic, per la qual es fa pública la situació de la Tresoreria de la Generalitat el 30 de juny de 2021.
--------------------------------------------------------------------------------------------------------------------------------------------------------------------------------

### Dades del document

Número de DOGV
:   9149

Data del DOGV
:   12-08-2021

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2021/8408


Data del document
:   29-07-2021

Organisme emissor
:   Conselleria d'Hisenda i Model Econòmic

Tipus de document
:   Resolució

Descriptors 

:   * Conselleria d'Hisenda i Model Econòmic

RESOLUCIÓ de 29 de juliol de 2021, de la Conselleria d'Hisenda i Model Econòmic, per la qual es fa pública la situació de la Tresoreria de la Generalitat el 30 de juny de 2021. [2021/8408]  
Vist l'estat-resum de la situació de la Tresoreria de la Generalitat, el 30 de juny de 2021, en el qual es recullen els moviments per operacions pressupostàries i extrapressupostàries, i de conformitat amb el que disposa l'article 139 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, es procedeix a publicar-lo en el Diari Oficial de la Generalitat Valenciana com a annex d'aquesta resolució.  
  
València, 29 de juliol de 2021.- El conseller d'Hisenda i Model Econòmic: Vicent Soler i Marco.
Diari Oficial de la Generalitat Valenciana


Sumari del DOGV 9019, del 12-02-2021 (2021/1286)

Extracte de la Resolució rectoral de la Universitat Miguel Hernández d'Elx per la qual es convoca una beca de formació universitària en comunicació interna i externa per al Vicerectorat de Relacions Internacionals 2021.
---------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9019

Data del DOGV
:   12-02-2021

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2021/1286


Data del document
:   26-01-2021

Organisme emissor
:   Universitat Miguel Hernández d'Elx

Tipus de document
:   Extracte

Descriptors 

:   * ajuda pública

Extracte de la Resolució rectoral de la Universitat Miguel Hernández d'Elx per la qual es convoca una beca de formació universitària en comunicació interna i externa per al Vicerectorat de Relacions Internacionals 2021. [2021/1286]  
BDNS (identif.): 548609  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria, el text complet es pot consultar a la Base de Dades Nacional de Subvencions (https://www.infosubvenciones.es/bdnstrans/GE/es/convocatoria/548609)  
  
Primer. Beneficiaris  
Graduat en Periodisme. Aquesta titulació ha d'haver sigut obtinguda en el curs acadèmic 2016/2017 o posteriors, en universitats espanyoles o estrangeres, i en aquest últim cas sempre que s'haja obtingut l'homologació del títol per resolució definitiva.  
  
Segon. Objecte  
Completar la formació adquirida per titulats universitaris en Periodisme per a dinamitzar el web del Vicerectorat de Relacions Internacionals, les seues xarxes socials, canalitzar la relació amb el Servei de Comunicació de la UMH i participar en totes les iniciatives de comunicació i projecció de les relacions internacionals de la UMH. Tot aquest treball, coordinat des del Vicerectorat de Relacions Internacionals, té com a objectiu facilitar la ulterior inserció en el mercat laboral del becat.  
  
  
Tercer. Bases reguladores  
https://boumh.umh.es/files/2021/01/RR\_00140\_2021.pdf  
https://boumh.umh.es/files/2021/02/RR\_00185\_2021.pdf  
  
Quarta. Quantia  
L'ajuda econòmica que percebrà el beneficiari serà de 1000 euros/mes, a la qual se li aplicaran les retencions que siguen procedents, d'acord amb les disposicions fiscals vigents i de la cotització a la Seguretat Social. L'import total màxim de l'ajuda que es concedeix és de 10.000 euros.  
  
Cinqué. Termini de presentació de sol·licituds  
El termini de presentació de sol·licituds serà de deu dies hàbils comptadors a partir de l'endemà de la publicació de la present convocatòria en el Diari Oficial de la Generalitat Valenciana (DOGV).  
  
Elx, 21 de gener de 2021.- El rector: Juan José Ruiz Martínez.
Diari Oficial de la Generalitat Valenciana


Sumari del DOGV 9145, del 06-08-2021 (2021/8387)

CORRECCIÓ d'errades de la Resolució de 7 de juliol de 2021, de la Universitat d'Alacant, per la qual es publiquen les llistes definitives de persones admeses i excloses en les proves selectives per a l'ingrés en l'escala oficial especialista per a ocupar llocs de l'itinerari professional d'administració especial imatge i comunicació en la impremta del Servei de Publicacions de la Universitat d'Alacant, pel sistema general d'accés lliure. Referència C03/21.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9145

Data del DOGV
:   06-08-2021

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2021/8387


Data del document
:   07-07-2021

Organisme emissor
:   Universitat d'Alacant

Tipus de document
:   Correcció d'errades

Correcció d'errades

 Descriptors 

:   * concurs administratiu

CORRECCIÓ d'errades de la Resolució de 7 de juliol de 2021, de la Universitat d'Alacant, per la qual es publiquen les llistes definitives de persones admeses i excloses en les proves selectives per a l'ingrés en l'escala oficial especialista per a ocupar llocs de l'itinerari professional d'administració especial imatge i comunicació en la impremta del Servei de Publicacions de la Universitat d'Alacant, pel sistema general d'accés lliure. Referència C03/21. [2021/8387]  
Advertit un error en el contingut d'aquesta resolució, es procedeix a emetre la corresponent correcció,  
  
On diu:  
Segon  
«Convocar a les persones admeses a la realització del primer exercici que se celebrarà el dia 17 de setembre de 2021 a les 10.00 hores a l'aula EP/0-23G de la Politècnica IV (0039PB009), de la Universitat d'Alacant.»  
  
Ha de dir:  
Segon  
«Convocar les persones admeses a la realització del primer exercici, que se celebrarà el dia 29 de setembre de 2021, a les 10.00 hores, a l'aula OP/1002 de l'edifici d'Òptica (0038P1008) de la Universitat d'Alacant.»  
  
Alacant, 29 de juliol de 2021.- La rectora, p.d. (R 15.01.2021), el gerent: Francesc Vañó Beneyto.
Diari Oficial de la Generalitat Valenciana


Sumari del DOGV 9040, del 12-03-2021 (2021/2596)

Informació pública de la modificació puntual número 1 del Pla general d'ordenació urbana.
-----------------------------------------------------------------------------------------

### Dades del document

Número de DOGV
:   9040

Data del DOGV
:   12-03-2021

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2021/2596


Data del document
:   10-03-2021

Organisme emissor
:   Ajuntament de Forcall

Tipus de document
:   Anunci

Descriptors 

:   * Forcall
    * pla d'urbanisme
    * administració local

Informació pública de la modificació puntual número 1 del Pla general d'ordenació urbana. [2021/2596]  
Efectuats els tràmits prevists en els articles 50 i 51 de la Llei 5/2014, de 25 de juliol, d'ordenació del territori, urbanisme i paisatge, de la Comunitat Valenciana, segons la versió consolidada amb les modificacions introduïdes per la Llei 3/2020, de 30 de desembre, de la Generalitat, de mesures fiscals, de gestió administrativa i financera i d'organització de la Generalitat 2021, de conformitat amb el que disposa en l'article 57 de la llei, i de conformitat amb la Resolució d'alcaldia núm. 2021-0043, de data 10 de març de 2021, se sotmet a la informació pública durant un període de quaranta-cinc dies hàbils, a comptar des de l'endemà de la publicació del present anunci en el DOGV, la documentació íntegra de la modificació puntual núm. 1 del Pla general d'ordenació urbana de Forcall, a l'objecte que en el dit termini es puguen consultar els documents indicats anteriorment, així com formular les al·legacions que es consideren oportunes.  
La documentació sotmesa a informació pública estarà a disposició dels interessats en el Portal de Transparència de la seu electrònica de l'Ajuntament de Forcall, en l'adreça https://forcall.sedelectronica.es/info.0, i durant el dit període estarà l'expedient a disposició del públic que el vulga examinar en l'Oficina Municipal de l'Ajuntament de Forcall, situada a la plaça de Sant Miquel, núm. 6, 12247, de Forcall (Castelló), en l'horari d'atenció al públic de l'Ajuntament de Forcall (08.00 a 15.00 hores de dilluns a divendres).  
  
Durant el tràmit d'informació pública, d'igual manera, se sotmet la modificació puntual número 1 del Pla general d'ordenació urbana a la corresponent participació pública i realització de consultes amb les administracions públiques i amb les persones, associacions o col·lectius afectats o amb interès en la modificació puntual esmentada.  
Cosa que es fa pública per al coneixement general.  
  
Forcall, 10 de març de 2021.- L'alcalde: Santiago Pérez Peñarroya.
Diari Oficial de la Generalitat Valenciana


Sumari del DOGV 9201, del 25-10-2021 (2021/10299)

Extracte de la Resolució de 29 de setembre de 2021, del rector de la Universitat Politècnica de València, per la qual es convoca el concurs de truc de la Delegació d'Alumnes de l'ETSID.
-----------------------------------------------------------------------------------------------------------------------------------------------------------------------------------------

### Dades del document

Número de DOGV
:   9201

Data del DOGV
:   25-10-2021

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2021/10663


Data del document
:   29-09-2021

Organisme emissor
:   Universitat Politècnica de València

Tipus de document
:   Extracte

Descriptors 

:   * distinció honorífica

Extracte de la Resolució de 29 de setembre de 2021, del rector de la Universitat Politècnica de València, per la qual es convoca el concurs de truc de la Delegació d'Alumnes de l'ETSID. [2021/10055]  
BDNS (identif.): 588162.  
  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual es pot consultar en la Base de dades nacional de subvencions   
https://www.infosubvenciones.es/bdnstrans/GE/es/convocatoria/588162  
  
Primer. Beneficiaris  
Poden participar en el present concurs tots els estudiants de l'Escola Tècnica Superior d'Enginyeria del Disseny, tant de grau com d'enginyeries i màsters, matriculats en el curs 2021-2022 que complisquen els requisits exigits en les bases.  
  
Segon. Objecte  
L'objectiu d'aquest concurs és premiar l'astúcia i la comunicació amb el company de la parella de guanyadors.  
  
Tercer. Bases reguladores  
Accessibles en el següent enllaç web: https://daupv.es/  
  
Quart. Quantia  
S'estableixen tres premis per un import de 150 euros en total, segons s'especifica en les bases reguladores del procediment.  
  
Cinqué. Termini de presentació de sol·licituds  
Comença a partir de l'endemà de la publicació de l'extracte d'aquesta resolució en el Diari Oficial de la Generalitat Valenciana i finalitza el 3 de novembre de 2021 a les 23.59 h.  
  
València, 29 de setembre de 2021.- El rector: José Esteban Capilla Romá.
Diari Oficial de la Generalitat Valenciana


Sumari del DOGV 9225, del 29-11-2021 (2021/11686)

Bases i convocatòria del procediment selectiu per a cobrir una plaça d'inspector o inspectora de la policia local.
------------------------------------------------------------------------------------------------------------------

### Dades del document

Número de DOGV
:   9225

Data del DOGV
:   29-11-2021

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2021/11770


Data del document
:   08-11-2021

Organisme emissor
:   Ajuntament de Xeraco

Tipus de document
:   Anunci

Descriptors 

:   * Xeraco
    * concurs administratiu

Bases i convocatòria del procediment selectiu per a cobrir una plaça d'inspector o inspectora de la policia local. [2021/11176]  
Per Resolució número 2021-1078 de 22 d'octubre de 2021, de la regidora delegada de Recursos Humans de l'Ajuntament de Xeraco s'ha procedit a aprovar la convocatòria i bases del procediment selectiu per a cobrir amb caràcter definitiu una plaça d'inspector o inspectora de la policia local pel torn de promoció interna ordinària i concurs oposició.  
  
La publicació íntegra de les bases i convocatòria de la plaça s'ha realitzat en el Butlletí Oficial de la Província de València número 210, de data 29.10.2021.  
El termini de presentació de sol·licituds serà de 20 dies hàbils a contar des del següent al de la publicació d'aquest anunci en el Diari Oficial de la Generalitat Valenciana.  
Els successius anuncis referents a aquesta convocatòria, quan procedisquen, es faran públics en la forma prevista en les mateixes bases.  
  
Xeraco, 8 de novembre de 2021.- La regidora delegada de Recursos Humans: Silvia Milvaques Castelló.
Diari Oficial de la Generalitat Valenciana


Sumari del DOGV 9241, del 23-12-2021 (2021/12357)

Oferta d'ocupació pública addicional per a l'estabilització de l'ocupació temporal per a l'any 2021.
----------------------------------------------------------------------------------------------------

### Dades del document

Número de DOGV
:   9241

Data del DOGV
:   23-12-2021

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2021/12706


Data del document
:   20-12-2021

Organisme emissor
:   Ajuntament de l'Olleria

Tipus de document
:   Anunci

Descriptors 

:   * Olleria, l'
    * concurs administratiu

Oferta d'ocupació pública addicional per a l'estabilització de l'ocupació temporal per a l'any 2021. [2021/12341]  
Per la Resolució d'alcaldia número 2021-1751, de data 20.12.2021, s'aprova l'oferta d'ocupació pública addicional per a l'estabilització de l'ocupació temporal, prevista en el Reial decret llei 14/2021, de 6 de juliol, de mesures urgents per a la reducció de la temporalitat en l'ocupació pública i que conté les següents places:  
  
Personal laboral  
  
Grup equivalència Número Denominació  
A1 1 Coordinador activitats esportives  
A1 2 Professor EPA  
A2 2 Professor EPA  
C1 1 Tècnic sociocultural  
C2 4 Operari serveis múltiples  
E 3 Peones serveis múltiples  
E 5 Conserge d'escoles i instal·lacions municipals  
  
  
Cosa que es fa pública per a coneixement general.  
  
L'Olleria, 20 de desembre de 2021.- L'alcalde: Ramón Vidal Soler.
Diari Oficial de la Generalitat Valenciana


Sumari del DOGV 9078, del 07-05-2021 (2021/4100)

Notificació de la sentència dictada en el procediment ordinari número 1140/2018.
--------------------------------------------------------------------------------

### Dades del document

Número de DOGV
:   9078

Data del DOGV
:   07-05-2021

Secció del DOGV
:   IV. ADMINISTRACIÓ DE JUSTÍCIA

Número del document
:   2021/4100


Organisme emissor
:   Jutjat de Primera Instància Número 7 de València

Tipus de document
:   Edicte

Notificació de la sentència dictada en el procediment ordinari número 1140/2018.  
 [2021/4100]  
N.I.G.:46898-64-6-7377-8321940  
Procediment ordinari [ORO] - 001140/2018  
Demandant: Bankia, SA.  
Procurador: Antonio Barbero Giménez.  
Demandats: José Piquer Ramos, Cándido Rosales Rodríguez i María Victoria Ramos Llavero.  
  
En aquest jutjat i en el procediment que s'indica més amunt, seguit a instàncies de Bankia, SA, contra José Piquer Ramos, Cándido Rosales Rodríguez i María Victoria Ramos Llavero, s'ha dictat sentència, que té la part dispositiva com segueix:  
  
«Dispositiva  
Estime la demanda interposada pel procurador Antonio Barbero Giménez, en nom i representació de Bankia, SA; declare resolt el contracte de préstec hipotecari de data 30 d'agost de 2006, atorgat, en el seu moment, per l'entitat Bancaixa, davant del notari Lorenzo Valero Rubio, escriptura número 2.819, divisió en trams i novació d'un altre anterior, per incompliment de José Piquer Ramos, al qual es condemna, igual que a María Victoria Ramos Llavero i Cándido Rosales Rodríguez, com a fiadors solidaris, al pagament a Bankia, SA de la quantitat de 59.087,13 euros, sense perjudici que la quantitat anterior s'ajuste al càlcul dels interessos de demora, al tipus de l'interés, retributius pactats, des de l'inici de la meritació i fins a fer-ne el pagament complet.  
  
Pertoca declarar d'ofici la nul·litat, per abusius, dels interessos de demora pactats, i s'imposen com a tals els que s'acorden com a interessos retributius o ordinaris.  
Finalment, condemne al pagament de les costes causades a José Piquer Ramos, María Victoria Ramos Llavero i Cándido Rosales Rodríguez.  
Registreu aquesta resolució en el sistema informàtic i notifiqueu-la a les parts, així com que és susceptible de recurs d'apel·lació davant de l'Audiència Provincial de València.  
Aquesta és la meua sentència, que pronuncie, mane i signe.»  
  
I, atés que es desconeix el parador dels demandats, José Piquer Ramos, Cándido Rosales Rodríguez i María Victoria Ramos Llavero, expedisc aquest edicte perquè els valga de notificació.  
  
València, 21 d'octubre de 2020.- El lletrat de l'Administració de justícia: Miguel Ángel García Herrera.